laion/Wikipedia-Exotic huggingface dataset:
Platseebo

Platseebo on katse- või kontrollravim, mida kasutatakse näiteks ravimi katsetamisel kontrollrühmal. Võib olla ka petteravim, mispuhul ravimkomponent kasutatavas aines puudub. Platseeboefekt on nähtus, mille puhul organism reageerib mingi teguri toimele vastavalt ka siis, kui see tegur on asendatud millegi muuga – piisab organismi ootusest, et tegu on tegeliku teguriga. Näiteks võib tegu olla toimeainevaba ravimiasendajaga, mis ravimi mõju ikkagi esile kutsub. Nii on vahel võimalik asendada mõnd farmakoni sisaldav lahus puhta veega, ent saada tulemuseks samasugune füsioloogiline muutus organismis nagu lahuse manustamisel. Eri uuringutega on kindlaks tehtud, et platseebo võib toimet avaldada ka juhul, kui manustaja teab, et sellel pole tegelikku toimet. notseebo Mallika Marshall, MD (7. juuli 2016). "A placebo can work even when you know it's a placebo". Harvard Medical School (inglise keeles). Vaadatud 1. detsember 2017.{{netiviide}}: CS1 hooldus: tundmatu keel (link) "The placebo effect can still work, even if people know it's a placebo". Riiklik Terviseteenistus (inglise keeles). 27. juuli 2015. Originaali arhiivikoopia seisuga 1. detsember 2017. Vaadatud 1. detsember 2017.{{netiviide}}: CS1 hooldus: tundmatu keel (link) "Placebos: It turns out they work even when you know they're placebos". ABC (inglise keeles). 19. oktoober 2016. Vaadatud 1. detsember 2017.{{netiviide}}: CS1 hooldus: tundmatu keel (link) Françoise Schenk; Anne-Claude Berthoud; Alain Papaux; Nicolas Zaslawski; Gilles Merminod 2018. How Placebo Shapes Sensory Data: From Signs and Memory to the Embodiment of Living Beings. Archives of Psychology 2(2): 1–18. Platseebo mehhanismist David Robson, The contagious thought that could kill you [Nakkusmõte, mis võib sind tappa], BBC News Online, 11. veebruar 2015. (inglise keeles) Tuul Sepp: "Miks usaldatakse alternatiivmeditsiini?" ERR Novaator, 18. juuni 2016
Klasteranalüüs

Klasteranalüüs (ingl. cluster analysis) on informaatikas objektide klastriteks rühmitamise ehk klasterdamise moodus. Klasterdamine toimub objektidevahelist "kaugust", "lähedust" või "sarnasust" iseloomustavate parameetrite alusel. Klasteranalüüs on mitmemõõtmeline. Klasterdada võib nii suvalisi objekte kui ka kindlat liiki objekte erinevatest aspektidest. Kui parameetrid on vaatlusandmed (valimid), siis on klasterdamine seotud statistilise andmetöötlusega (ingl. data clustering). Kui klasterdamine on hierarhiline, siis kattub see taksonoomiaga. Klasteranalüüsi võtteid kasutatakse ka kujundite äratundmises (ingl. pattern recognition), isokvantanalüüsis, masinõppes jm. Klasterdamine (ingl. clustering) on uurimisandmete analüüsi esmaülesanne. B. S. Everitt, S. Landau, M. Leese. 2009. Cluster Analysis (4th edition) ISBN 978-0340761199 Klasteranalüüs majanduses (PDF)
Eve Maremäe

Eve Maremäe (sündinud 4. jaanuaril 1955 Jõgeval) on eesti näitleja. Ta lõpetas 1973. aastal Elva Keskkooli ja 1978. aastal Tallinna Riikliku Konservatooriumi lavakunstikateedri (8. lend). Eve Maremäe töötas aastatel 1978–1994 Eesti Riiklikus Nukuteatris. Hiljem on ta olnud ajakirjanduses reklaamijuht ja ärijuht. Eesti teatri biograafiline leksikon. Eesti Entsüklopeediakirjastus. Eesti Teatriliit. Tallinn 2000
Heiko Sööt

Heiko Sööt (26. veebruar 1968 Pärnu – 14. veebruar 1998 Pärnu) oli eesti näitleja. Lõpetas 1986. aastal Pärnu 2. Keskkooli ja 1990. aastal Tallinna Konservatooriumi lavakunstikateedri (14. lend). Töötas aastatel 1990–1995 (vaheajaga) Endla Teatris. Seejärel tegutses reklaamiäris ja mängis selle kõrval ka Endla lavastustes. 1992. aastal määrati talle rolli eest Priit Pedajase lavastuses "Epp Pillarpardi Punjaba potitehas" rahvusvahelisel teatrifestivalil Toruńis parima noore näitleja preemia. Ta suri vingumürgitusse. Eesti teatri biograafiline leksikon. Eesti Entsüklopeediakirjastus. Eesti Teatriliit. Tallinn 2000 Heiko Sööt 1968–1998. Postimees, 16. veebruar 1998 Anu Saare. "Vingumürgitus tappis näitleja". Eesti Päevaleht, 17. veebruar 1998 ̽*Haud Pärnu Metsakalmistul
Christian Kaarna

Christian Kaarna (ka Kristjan Kaarna; 20. oktoober 1882 Palupera vald – 1. jaanuar 1943 Karlagi vangilaager, Karagandõ) oli eesti ajakirjanik, poliitik ja pangategelane. Ta õppis Kirepi algkoolis, Kavilda kihelkonnakoolis ja Tartu õpetajate seminaris. Aastatel 1904–1905 töötas ta Kodijärvel vallakirjutajana. Aastal 1905 oli ta veel tegev Tartu ajalehe Vabadus toimetuses, aastal 1906 Tallinna ajalehes Sõnumed ja ajalehes Virulane. 1909–1916 oli ta Narvas ajalehe Meie Elu toimetaja. 1916–1917 oli ta Vene sõjaväes. Aastatel 1918–1920 oli ta Eesti Ajutise Valitsuse komissar Narvas ja Virumaal. Ta oli töö- ja hoolekandeminister nii aastatel 1921–1923 (Konstantin Pätsi esimeses valitsuses (16. detsembrist 1921 kuni 20. oktoobrini 1922) ja Juhan Kuke valitsuses (21. novembrist 1922 kuni 2. augustini 1923) kui ka aastatel 1924–1926 (Friedrich Akeli valitsuses, Jüri Jaaksoni valitsuses ja Jaan Teemanti esimeses valitsuses). Lisaks oli ta Riigikogu liige (esimeses, teises ja kolmandas koosseisus). Aastatel 1928–1940 oli ta Eesti Panga direktor, aga ka mitme panga (nt Pikalaenu Pank) juhatuse liige. Ta oli mitme organisatsiooni, näiteks Narva Eesti Seltsi esimees, Joala Vastastikkuse Krediitühisuse üks asutajaid ja juhataja, Estonia Seltsi juhatuse liige, Narva Karskusseltsi liige, Tallinna Toompea Kaarli koguduse juhatuse abiesimees ja EELK Konsistooriumi aupresident. Ta arreteeriti NKVD poolt 18. septembril 1940 ning ta suri vangilaagris Karagandas. "Arhiivikoopia". Originaali arhiivikoopia seisuga 11. november 2012. Vaadatud 28. oktoobril 2011.{{netiviide}}: CS1 hooldus: arhiivikoopia kasutusel pealkirjana (link) EE 14. köide lk. 125 Eesti riigi-, avaliku- ja kultuurielu tegelased 1918–1938. I. Tallinn, 1939 Christian Kaarna Eesti biograafilises andmebaasis ISIK
Kjell Johansson

Kjell Johansson (5. oktoober 1946 Eskilstuna – 24. oktoober 2011 Eksjö) oli Rootsi lauatennisist. Ta oli lauatennises neljakordne maailmameister ja kümnekordne Euroopa meister, peamiselt paarismängus ja meeskonnavõistluses. Kokku võitis ta aastatel 1963–1977 suurvõistlustelt 29 medalit. Aastatel 1972 ja 1973 oli ta maailma edetabelijuht. 1965 pälvis Johansson Svenska Dagbladeti kuldmedali, mis antakse aasta kõige olulisema saavutuse eest Rootsi spordis. Ent sel aastal Euroopa meistrivõistlusi lauatennises ei toimunud ja maailmameistrivõistlustel ei saanud Rootsi ühtki medalit, väljapoole Aasiat läks 7 võistlusklassi peale 3 poolfinaalikohta ja mitte ühtki finaalikohta, Rootsi meeskond oli neljas. Järgmisel aastal, kui Johansson tuli kolmekordseks Euroopa meistriks, pälvis Svenska Dagbladeti kuldmedali samuti Johansson, ent Kurt Johansson, kes laskmise MM-il võitis kulla ja pronksi. Tugeva eestkäelöögi tõttu oli Kjell Johanssoni hüüdnimi Hammaren, mis tähendab haamrit.
Andrew Holness

Andrew Michael Holness (sündinud 22. juulil 1972) on Jamaica poliitik, alates 3. märtsist 2016 Jamaica peaminister. Ta oli peaminister ka 23. oktoobrist 2011 kuni 5. jaanuarini 2012. Andrew Holness on lõpetanud Lääne-India ülikooli arengumaade uuringute alal. Aastal 1997 valiti ta parlamenti ning 1999–2007 täitis ta mitmes valdkonnas opositsiooni kõneisiku rolli. Aastal 2007 sai temast haridusminister. Alates 2011. aastast on Andrew Holness konservatiivse Jamaica Tööpartei esimees. Pärast esimest korda peaministriks saamist otsustas ta jätkata ühtlasi ka haridusministrina. Detsembris 2011 kaotas Tööpartei parlamendivalimistel opositsioonilisele Rahvuslikule Rahvaparteile ja 5. jaanuaril 2012 vannutati Holnessi asemel uueks peaministriks Portia Simpson-Miller. http://jamaica-gleaner.com/gleaner/20111019/lead/lead1.html
Willy Telavi

Willy Telavi (sündinud 28. jaanuaril 1954) on Tuvalu poliitik. Ta oli 24. detsembrist 2010 kuni 1. augustini 2013 Tuvalu peaminister. Willy Telavi on pärit Nanumea atollilt. Ta õppis University of the South Pacificus õigusteadust ja Charles Darwini Ülikoolis rahvusvahelist juhtimist. Aastal 2006 sai temast parlamendi liige ja Apisai Ielemia valitsuse siseminister. Aastal 2010 valiti ta parlamenti tagasi ning määrati siseministriks ka Maatia Toafa valitsuses. Detsembris 2010 liitus ta opositsiooni umbusaldusega peaminister Toafa vastu. Seejärel valis parlament Willy Telavi uueks peaministriks. Ta jätkas ühtlasi ka siseministri ametis. Ta ei kuulu ühtegi erakonda. http://ext.cdu.edu.au/newsroom/a/2006/Pages/1309.aspx http://www.rnzi.com/pages/news.php?op=read&id=57819 http://www.rnzi.com/pages/news.php?op=read&id=57873
Nanumea

Nanumea on atoll Vaikses ookeanis Tuvalu loodeosas, saarestiku suurimast atollist Funafutist umbes 460 km kaugusel loodes. Atolli geograafilised koordinaadid on 5° 41′ S, 176° 12′ E. Nanumea pikkus on umbes 12 km ja suurim laius 2,5 km. Atoll koosneb mitmest saarest, nende kogupindala on umbes 3,9 km², millest umbes 90 protsenti moodustavad Nanumea ja Lakena saar. Teised saared on Temotufoliki, Lefogaki ja Teatua a Taepoa. Vähemalt kaks saart on asustatud. 2002. aasta rahvaloenduse andmetel elas atollil 664 inimest. Suurim asula on Lolua. http://www.geohive.com/cntry/tuvalu.aspx Nanumea koduleht Kaart
Kurt Beyer

Kurt Beyer, täisnimi Friedrich August Kurt Beyer (27. detsember 1881 Dresden – 9. mai 1952 Dresden) oli Saksa ehitusinsener ja tehnikateadlane. Tema erialastest töödest sai 1927. aastal ilmunud "'Die Statik im Eisenbetonbau", mis käsitles raudbetoonkonstruktsioonide arvutusmeetodeid, tuntuks kui "Beyeri piibel". 1945. aastal osales Beyer sõjas hävinud Dresdeni Elbe silla ajutise taastamisel. Beyer lõpetas 1905. aastal Kuningliku Saksimaa tehnikakõrgkooli tsiviilehituse erialal. 1906. aastal asus Beyer tööle assistendina ehitiste staatika, tugevusõpetuse ja terassildade kateedrisse. Georg Christoph Mehrtensi juhendamisel kaitses Beyer 1907. aastal doktoriväitekirja. Aastail 1908–1914 töötas Beyer Siiamis, kus projekteeris ja ehitas sildu, sealhulgas Bondora silla üle Menami jõe ja vesiehitisi, sealhulgas dokid Bangkokis. Hiljem töötas Beyer Siiami siseministeeriumis ehitusnõunikuna. Sel ajal oli Siiam kaasanud oma majanduse ülesehitamisel kümneid Saksa insenere. 1919. aastal asus Beyer tööle õppejõuna Dresdeni tehnikakõrgkooli ehitusmehaanika kateedris, algul dotsendina, hiljem professorina. Beyer läks pensionile 1951. aastal. 1949 – valiti Saksimaa Teaduste Akadeemia Leipzigis liikmeks 1950 – valiti Saksa Teaduste Akadeemia Berliinis liikmeks
Mati Rebane

Mati Rebane (26. september1956 Tallinn – 1. juuli 2008) oli eesti näitleja. Ta lõpetas 1976. aastal Tallinna 2. Keskkooli ja 1980. aastal Tallinna Riikliku Konservatooriumi lavakunstikateedri (9. lend). Töötas aastatel 1980–1990 Vanalinnastuudios näitlejana. Hiljem oli ettevõttejuht. Ta mängis ka seriaalis "Kired". 1981 Friedrich Dürrenmatt "Füüsikud" (Oskar Rose) 1982 Aleksandr Suhhovo-Kobõlin "Toimik" (Nelkin) 1983 John Patrick "Grupipilt" (Tommy) 1984 Daniel Katz "Kolme peaga Buddha" (Orang) 1985 Bertolt Brecht "Švejk Teises maailmasõjas" (Švejk) 1986 Edmond Rostand "Cyrano de Bergerac" (Ragneau) 1987 Nikolai Gogol "Revident" (Bobtšinski) 1990 Hugo Raudsepp "Salongis ja kongis" (Mefisto) Näitleja ja lavastaja Alfred Rebane oli Mati Rebase vanaisa. [1][alaline kõdulink] Eesti teatri biograafiline leksikon. Eesti Entsüklopeediakirjastus. Eesti Teatriliit. Tallinn 2000 Kristi Vainküla, Näitleja hädas sandaalidega, Õhtuleht, 10. jaanuar 2000.
Ehitusteadus

Ehitusteadus on rakendusteadus, mille eesmärk on ehitusprobleemide lahendamine. Ehitusteaduse põhivaldkonnad on ehitusmehaanika, tugevusõpetus, elastsus- ja plastsusõpetus (sh plaatide ja koorikute teooria), ehitusfüüsika, arhitektuurne kompositsioon, ehitusmaterjaliõpetus, pinnasemehaanika, konstruktsiooniõpetus ja ehitusökonoomika. ENE. 2. köide. Kirjastus Valgus: Tallinn, 1987, lk 482
Ehitusmehaanika

Ehitusmehaanika on mehaanika haru, mis uurib ehituskonstruktsioonide tugevust, jäikust, püsivust ja dünaamikat. Kuna kindla kuju ja mõõtmetega konstruktsiooni tugevus, jäikus ja püsivus sõltuvad materjalist ning koormistest tingitud sisejõududest, siis ehitusmehaanika üheks põhiülesandeks on sisejõudude arvutus. Sisejõudude abil arvutatakse ehitise elementide deformatsioonid ja paigutised. Sellekohased arvutused rajanevad konstruktsiooni arvutusskeemil. Ehitusmehaanika käsitleb nii staatikaga määratavaid kui ka staatikaga määramatuid konstruktsioone. Ehitusmehaanika on tihedas seoses tugevusõpetuse ja elastsusteooriaga, koos moodustavad nad ehituskonstruktsioonide projekteerimisel kasutatava arvutusmeetodite kogumi. Tänapäeval on enim kasutatavaks arvutusmeetodiks lõplike elementide meetod. Ehitusmehaanika on osa üldisest konstruktsioonide mehaanikast, mis hõlmab ka näiteks laevade ja lennuaparaatide mehaanika. Ehitusmehaanika[alaline kõdulink] TEA Entsüklopeedia
Harmoonia

Harmoonia on kokkusobivus, kokkukõla, nii ideede kui millegi muu loodu vahel. Seda mõistet on rohkesti kasutatud kunstis, eriti muusikas, ent ka looduses esineva kooskõla kohta, eelkõige juhul, kui loodust on peetud looduks. Sõna tuleneb kreeka keelest, ühtlasi on see seotud antiik-Kreeka jumalanna Harmonia nimega. Funktsionaalharmoonia Harmoonia (muusika)
Endel Simmermann

Endel Simmermann (kuni 1939. aastani Endel Zimmermann, 19. november 1924 Paide – 14. august 2007) oli eesti näitleja. Lõpetas 1940. aastal Paides algkooli ja 1944. aastal Tallinnas Raudteekooli. Õppis aastatel 1950–1951 GITISe Eesti stuudios. Töötas aastatel 1947–1948 Narva Teatris (Paides), 1948–1953 (vaheajaga) Endlas, 1953–1954 Rakvere Teatris, 1954–1958 Vanemuises, 1958–1970 Eesti Draamateatris ja 1970–1987 Estonia Teatris. Endel Simmermann on olnud ka taidlusnäitetruppide lavastaja. Tema poeg Aivar Simmermann töötas näitlejana Vanalinnastuudios. 11. november 2022 - mälestuspink Pääsküla jaamas. Eesti teatri biograafiline leksikon. Eesti Entsüklopeediakirjastus. Eesti Teatriliit. Tallinn 2000 "Endel Simmermann mälestuspingi avamine". Facebook. Endel Simmermann andmekogus IMDb (inglise) Endel Simmermann Eesti Filmi Andmebaasis
Raudbetoontarind

Raudbetoontarind ehk raudbetoonkonstruktsioon on raudbetoonist valmistatud ehituskonstruktsioon. Raudbetoonkonstruktsioone kasutatakse laialdaselt ehituses, eelkõige tööstusehituses (postid, sõrestikud, paneelid, raamid, suured mahutid, gradiirid, kõrged korstnad). Raudbetoonist valatakse hoonete ja seadmete vundamente, samuti põrandaid. Raudbetoonkonstruktsioonid on levinud silla-, tunneli- ja vesiehitistes. Tehases valmistatud raudbetoontooteid ja -elemente nimetatakse monteeritavateks raudbetoonkonstruktsioonideks ehk betoontarinditeks, ehituspaigal tervikuna valatud raudbetoonkonstruktsiooni nimetatakse monoliitraudbetoonkonstruktsiooniks. Muust materjalist ehitustarinditega võrreldes on raudbetoonkonstruktsioonid tugevamad, tulekindlamad, pikemaealised ja hügieenilisemad ning nende kasutamiskulud on väiksemad. Puudusteks on suur omakaal, halb soojapidavus, suur löögikõlajuhtivus ja betooni pragunemine.
Seenlagi

Seenlagi (inglise keeles mushroom floor) on taladeta raudbetoonist vahelae tüüp, millega kaetakse suuri vaheseinteta ruume. Seenlagedes moodustavad taladeta vahelagi ja postid terviku. Üleminekut postilt vahelaele nimetatakse kapiteeliks. Seenlae eelised on ehitamise lihtsus, eriti raketise osas. Seenlael on ka arhitektuurilisi eeliseid.
Pärnalised

Pärnalised (Tiliaceae) on kaheiduleheliste taimede sugukond kassinaerilaadsete seltsist. Seda ei kasutata APG, APG II ega APG III süsteemis, vaid see on liidetud sugukonda kassinaerilised. Pärnaliste hulka kuulub umbes 40 perekonda kokku ligikaudu 370 liigiga. Valdav osa neist kasvab troopikas. Pärnaliste hulka kuuluvad teiste seas järgmised perekonnad: Corchorus (džuudid) Tilia – pärn Eesti NSV floora 3. kd., 1959, lk. 247.
Voldemar Oldekop

Voldemar Oldekop (24. detsember 1881 Tallinn – 27. juuni 1921 Tallinn) oli eesti advokaat. 1903. aastal lõpetas ta Tartu ülikooli. 1904. aastal nimetati ta Tallinna ringkonnakohtu juurde nooremaks kohtuameti kandidaadiks. Ta kuulus Eesti advokatuuri Vannutatud advokaatide Nõukogu asutamisest alates 1919. aastal kuni 1927. aastani. Tema vennad oli hüdroloog Evald Oldekop, arst Arnold Oldekop ning ajaloolane Hans Oldekop. "Wan. adw. Oldekop". Tallinna Teataja. 28.06.1921. Vaadatud 28.09.2023. "Sõnumid Tallinnast". Postimees. 22.03.1904.
Nerka

Nerka (Oncorhynchus nerka) on lõhelaste sugukonda kuuluv kalaliik idaforelli perekonnast. Ta on levinud Vaikse ookeani põhjaosas ja jõgedes, mis sinna suubuvad. Nerka võib kasvada kuni 84 cm pikkuseks ja kaaluda 2,3–7 kg. Noorkalad jäävad mageveekogudesse, kuni nad on valmis rändama ookeani. Mõned populatsioonid ei rända ookeani ja veedavad kogu eluaja mageveekogus. Nerka toitub peamiselt zooplanktonist. Nerka on semelpaarne liik, kes sureb pärast kudemist. Oncorhynchus nerka (Sockeye Salmon). Rahvusvahelise Looduskaitseliidu punane nimestik 2011. iucnredlist.org. Vaadatud 3.9.2024
Toivo Arnover

Toivo Arnover (22. aprill 1947 Tallinn – 31. märts 2024 Rakvere) oli eesti näitleja. Arnover lõpetas 1964. aastal Tallinna 15. Õhtukeskkooli ja 1972. aastal Tallinna Riikliku Konservatooriumi lavakunstikateedri (5. lend). Ta töötas aastatel 1972–1988 Rakvere Teatris näitlejana. Tema ema oli näitleja Thea Veelma. "Lahkus näitleja Toivo Arnover". Lääne-Virumaa uudised. 1. aprill 2024. Eesti teatri biograafiline leksikon. Eesti Entsüklopeediakirjastus. Eesti Teatriliit. Tallinn 2000
Korvpall olümpiamängudel

Olümpiamängude korvpalliturniiri peetakse alates 1936. aasta suveolümpiamängudest Berliinis. Korvpall oli ka 1904. ja 1932. aasta olümpiamängude kavas, vaid ainult näidisalana. Alates 1976. aasta olümpiamängudest Montréalis toimuvad ka naiste korvpallikoondiste võistlused. 9. juunil 2017 teatas Rahvusvahelise Olümpiakomitee juhatus, et 3x3 korvpallist saab Jaapanis Tokyos toimuvast 2020. aasta suveolümpiamängudest alates meeste ja naiste ametlik olümpiaala. USA on vaieldamatult edukaim riik olümpiakorvpallis: Ameerika Ühendriikide meeskonnad on võitnud 18 turniirist, kus nad on osalenud, 15, sealhulgas seitsme järjestikuse turniirivõiduga aastatel 1936–1968. Ameerika Ühendriikide naiskonnad on võitnud 10 turniirist, kus nad võistlesid, 8, sealhulgas kuus järjest aastatel 1996–2016. Lisaks Ameerika Ühendriikidele on turniiri võitnud Argentina ainus endiselt eksisteeriv riik, kes on võitnud kas meeste või naiste turniiri. Turniiri võitnud Nõukogude Liit, Jugoslaavia ja Sõltumatute Riikide Ühendus pole enam eksisteerivad riigid.
Heinrich Zöllner

Heinrich Zöllner (4. juuli 1854 Leipzig – 8. mai 1941 Freiburg) oli saksa helilooja ja dirigent. Zöllner õppis Leipzigi konservatooriumis Carl Reinecke, Salomon Jadassohni, Ernst Friedrich Richteri juures. 1878–1885 töötas ta Tartu Ülikoolis muusikaõpetajana. Lexikon deutschbaltischer Musik. Wedemark-Elze : Hirschheydt, 2002
Karl Marks

Karl Marks on Venemaa jõereisilaev, mis on ehitatud 1957. aastal VEB Mathias-Thesen-Werft Wismari laevatehases Wismaris, Saksa Demokraatlikus Vabariigis. Laev sai nime Saksa filosoofi, majandusteadlase ja revolutsionääri Karl Marxi auks. Laeva saksa tüübinimetus on BiFa Typ A, Binnenfahrgastschiff Typ A (jõereisilaev, tüüp A) ja tehasenumber 113. Karl Marks anti Volga Laevakompaniile üle samal aastal. 2007. aastal ehitati laeva sisemus tublisti ümber (projekti 588/СМ588М järgi). Laev sõidab Volga ja Neeva jõgedel liinidel: Peterburi–Moskva, Peterburi–Valamo, Volgograd–Nižni Novgorod, Volgograd–Kaasan, Nižni Novgorod–Moskva, Moskva–Kaasan. Jõereisilaevade loend Volga Laevakompanii ajaloo (vene keeles) Карл Маркс, registri andmed (vene keeles) Karl Marks 1957[alaline kõdulink] "Sama tüüpi laeva täielikumad tehnilised andmed". Originaali arhiivikoopia seisuga 2. aprill 2015. Vaadatud 29. oktoobril 2011. "Projekti 588 laeva loetelu". Originaali arhiivikoopia seisuga 28. veebruar 2007. Vaadatud 28. veebruaril 2007. Теплоход "Карл Маркс" (vene keeles) Venemaa Jõeregistri järgi - Российский Речной Регистр, рег. № 142579 Karl Marksi sõiduplaan 2011 (vene keeles)
Rein Olmaru

Rein Olmaru (29. juuni 1939 Tallinn – 26. märts 1993 Saare vald, Jõgevamaa) oli eesti näitleja, lavastaja ja teatrijuht. Lõpetas 1957. aastal Tallinna 22. Keskkooli ja 1961. aastal Tallinna Riikliku Konservatooriumi lavakunstikateedri (1. lend). Lõpetas 1968. aastal lavastajana GITISe. Oli aastatel 1961–1962 Endla näitleja, aastatel 1965–1968 lavastas Eesti NSV Riiklikus Noorsooteatris. Oli aastatel 1968–1971 Rakvere Teatri peanäitejuht, 1978–1985 näitleja ja 1985–1989 direktor. Aastatel 1989–1991 oli Tartu Lasteteatri direktor. Aastast 1991 oli ta Saare rahvamaja juhataja. Aastatel 1968–1970 oli ta ühtlasi ka Tallinna Riikliku Konservatooriumi lavakunstikateedri õppejõud, 1974–1985 Rakvere 1. Keskkooli kooliteatri juht. Näitleja Linda Olmaru oli Rein Olmaru abikaasa. Nende tütar on näitleja Liina Olmaru. Eesti teatri biograafiline leksikon. Eesti Entsüklopeediakirjastus. Eesti Teatriliit. Tallinn 2000
Jiří Gruša

Jiří Gruša (10. november 1938 Pardubice – 28. oktoober 2011 Hannover) oli tšehhi kirjanik, dissident ja diplomaat. Gruša õppis Prahas Karli ülikoolis ja sai 1962. aastal filosoofiadoktori kraadi. 1960. aastatel hakkas ta oma kirjutisi avaldama ajakirjas Tvář koos teiste noorkirjanikega, kelle hulka kuulusid Zbyněk Hejda, Václav Havel, Jan Lopatka ja Jiři Pištora. Pärast selle ajakirja sulgemist asutas ta oma ajakirja Sešity ja töötas hiljem ajakirjas Nove knihy. 1960. aastatel avaldas Gruša kolm luulekogu ja ühe lasteraamatu. Tema esimene romaan (1972) tunnistati aga pornograafiliseks ja rohkem Gruša oma teoseid riiklikes kirjastustes avaldada ei saanud. Gruša jätkas kirjutamist ja avaldas oma teoseid samizdatis. Veelgi enam halvenesid tema suhted võimudega siis, kui ta kirjutas alla Harta 77-le. 1978 kirjutas ta romaani "Ankeet", milles peategelane peab töökoha saamiseks täitma ankeedi, aga seda ausalt täites kipub tulemus olema sürreaalne. Romaani nõukogudevastasuse tõttu vahistasid võimud Gruša, kuid see tekitas rahvusvahelist vastukaja, mistõttu kirjanik vabastati juba 2 kuu pärast ja saadeti kodumaalt välja. Gruša sõitis esialgu Torontosse, kuid 1980 sai kirjandusstipendiumi, mille toel kolis Saksa FV-sse ja hakkas elama Bonnis. 1981. aastal võeti talt ära Tšehhoslovakkia kodakondsus, 1983. aastal sai ta Saksa FV kodakondsuse. 1980. aastatel koostas ta lugemiku Austrias asuvatele tšehhi koolidele. Pärast 1990. aastat toimunud Sametrevolutsiooni taastati Gruša kodakondsus ja ta nimetati Tšehhi suursaadikuks Saksamaal. Sellena töötas ta 1997. aastani, mil temast sai haridusminister Václav Klausi teises valitsuses. Pärast valitsuse tagasiastumist 1998 oli ta kuni 2004. aastani Tšehhi suursaadik Austrias, seejärel 2005–2008 Viini Diplomaatilise Akadeemia direktor. Aastail 2004–2009 oli Jiří Gruša rahvusvahelise kirjanikke ühendava organisatsiooni PEN-klubi president. Gruša mõjul sai Tšehhi Vabariigi ametlikuks nimeks saksa keeles Tschechien. Eesti keeles ei ole tema raamatuid ilmunud. 1997 Adelbert Chamisso preemia 1999 Goethe medal
James Hadley Chase

James Hadley Chase (kodanikunimi Rene Brabazon Raymond; 24. detsember 1906 London – 6. veebruar 1985) oli Briti kirjanik. James Hadley Chase on üks tuntumaid kriminaalromaanide ja muude põnevike autoreid. Üle 50 tema teose on ekraniseeritud. Teise maailmasõja ajal teenis ta Suurbritannia kuninglikus õhuväes. Ta kasutas ka pseudonüüme James L. Docherty, Ambrose Grant ja Raymond Marshall. "Kilpkonna tuleb otsida Sienast", Kodamu 1991 "Missioon Sienas", Koolibri 1991 "Tiigril sabast...", Koolibri 1991 "Kirst Hongkongist", Katherine 1992 "Leinaliiliate varjus", Katherine 1993 "Miks just mina?", Katherine 1994 "Missioon Veneetsias", Heining & Ko 1994 "Rahalõhn", Katherine 1994 "Otsasõit", Heining & Ko 1995 "Nüüd on minu kord", Heining & Ko 1995 "Sa oled üksi, kui sa oled surnud", Heining & Ko 1995 "Ära aja udu", Heining & Ko 1995, Katariina 2004 "Kerge raha", Heining & Ko 1996 "Käpp pudelis", Katariina 1998 "Nagu auk peas", Katariina 1998 "Cade", Katariina 1999 "Niisiis, mu kaunitar", Katariina 1999 "Liiga ohtlik, et olla vaba", Katariina 1999 "Lootoseõis miss Quonile", Katariina 2000 "Löök allapoole vööd", Katariina 2001 "Tahtetu mees", Katariina 2001 "Ütle seda veelkord", Katariina 2001 "Mina naeran viimasena", Katariina 2003 "Orhideesid mitte tuua", Katariina 2003 "Naisi ei tea kunagi", Katariina 2005 "Raisakotkas on kannatlik", Katariina 2005 "Äratage surnu", Katariina 2006 "Said, mis tahtsid", 2007